CELEX: 62011TA0024
Language: hr
Date: 2013-09-06 00:00:00
Title: Predmet T-24/11: Presuda Općeg suda od 6. rujna 2013. — Bank Refah Kargaran protiv Vijeća ( „Zajednička vanjska i sigurnosna politika — Mjere ograničavanja protiv Irana s ciljem sprječavanja širenja nuklearnog oružja — Zamrzavanje financijskih sredstava — Obveza obrazlaganja — Prava na obranu — Pravo na učinkovitu sudsku zaštitu” )

19.10.2013   
            
            
               HR
            
            
               Službeni list Europske unije
            
            
               C 304/14
            
         Presuda Općeg suda od 6. rujna 2013. — Bank Refah Kargaran protiv Vijeća
   (Predmet T-24/11) (1)
   
   (Zajednička vanjska i sigurnosna politika - Mjere ograničavanja protiv Irana s ciljem sprječavanja širenja nuklearnog oružja - Zamrzavanje financijskih sredstava - Obveza obrazlaganja - Prava na obranu - Pravo na učinkovitu sudsku zaštitu)
   2013/C 304/24
   Jezik postupka: francuski
   
      Stranke
   
   
      Tužitelj: Bank Refah Kargaran (Teheran, Iran) (zastupnik: J.-M. Thouvenin, odvjetnik)
   
      Tuženik: Vijeće Europske unije (zastupnici: M. Bishop i R. Liudvinaviciute-Cordeiro, agenti)
   
      Intervenijent koji podržava tuženika: Europska komisija (zastupnici: prvotno F. Erlbacher i M. Konstantinidis, zatim A. Bordes i M. Konstantinidis, agenti)
   
      Predmet
   
   Prvo, zahtjev za proglašenje Odluke Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, str. 39.) (SL, posebno izdanje na hrvatskom jeziku, poglavlje 18., svezak 3., str. 220.) neprimjenjivom na tužitelja; drugo, zahtjev za poništenje Uredbe Vijeća br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007 (SL L 281, str. 1.), Uredbe Vijeća br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe br. 961/2010 (SL L 88, str. 1.) (SL, posebno izdanje na hrvatskom jeziku, poglavlje 18., svezak 4., str. 194.) i Uredbe Vijeća br. 1263/2012 od 21. prosinca 2012. o izmjeni Uredbe br. 267/2012 (SL L 356, str. 34.), kao i svih budućih uredaba kojima bi se nadopunile ili zamijenile ove uredbe, do donošenja presude u ovom predmetu, u dijelu u kojem se navedeni akti odnose na tužitelja; treće, zahtjev za poništenje Odluke Vijeća 2010/644/ZVSP od 25. listopada 2010. o izmjeni Odluke 2010/413 (SL L 281, str. 81.) (SL, posebno izdanje na hrvatskom jeziku, poglavlje 18., svezak 3., str. 255.), Odluke Vijeća 2011/783/ZVSP od 1. prosinca 2011. o izmjeni Odluke 2010/413 (SL L 319, str. 71.) (SL, posebno izdanje na hrvatskom jeziku, poglavlje 18., svezak 11., str. 104.), Provedbene uredbe Vijeća (EU) br. 1245/2011 od 1. prosinca 2011. o provedbi Uredbe br. 961/2010 (SL L 319, str. 11.) i Odluke Vijeća 2012/829/ZVSP od 21. prosinca 2012. o izmjeni Odluke 2010/413 (SL L 356, str. 71.), kao i svih budućih akata kojima bi se nadopunili ili zamijenili ovi akti, do donošenja presude u ovom predmetu, u dijelu u kojem se navedeni akti odnose na tužitelja; te četvrto, zahtjev za poništenje odluka sadržanih u dopisima od 28. listopada 2010. i 5. prosinca 2011.
   
      Izreka
   
   
               1.
            
            
               U dijelu u kojem se odnose na Bank Refah Kargaran poništavaju se:
               
                           —
                        
                        
                           Prilog II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP, kako je izmijenjena Odlukom Vijeća 2010/644/ZVSP od 25. listopada 2010., a zatim Odlukom Vijeća 2011/783/ZVSP od 1. prosinca 2011.;
                        
                     
                           —
                        
                        
                           Odluka 2010/644;
                        
                     
                           —
                        
                        
                           Prilog VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe br. 423/2007, kako je izmijenjena Provedbenom Uredbom Vijeća (EU) br. 1245/2011 od 1. prosinca 2011. o provedbi Uredbe br. 961/2010;
                        
                     
                           —
                        
                        
                           Odluka 2011/783;
                        
                     
                           —
                        
                        
                           Provedbena Uredba br. 1245/2011;
                        
                     
                           —
                        
                        
                           Prilog IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe br. 961/2010.
                        
                     
         
               2.
            
            
               Učinci Priloga II. Odluci Vijeća 2010/413, kako je izmijenjena Odlukom 2010/644, a zatim Odlukom 2011/783, u odnosu na Bank Refah Kargaran ostaju na snazi sve dok ne nastupe učinci poništenja Priloga IX. Uredbi br. 267/2012 u dijelu u kojem se navedeni odnosi na Bank Refah Kargaran.
            
         
               3.
            
            
               Nema mjesta odlučivanju o zahtjevu za proglašenje Odluke 2010/413 neprimjenjivom na Bank Refah Kargaran.
            
         
               4.
            
            
               U preostalom dijelu tužba se odbija.
            
         
               5.
            
            
               Vijeće Europske unije snosit će, osim svojih troškova, i troškove Bank Refah Kargaran.
            
         
               6.
            
            
               Europska komisija snosit će svoje troškove.
            
         
      (1)  SL C 80, 12.3.2011.